Внукът на Бойко Борисов стана на годинка, събра цялата рода в Банкя! Вижте какъв сладур е станал малкият (Снимка)
Бойко-младши духна свещичката на първата си торта. В последния ден на януари Бойко-младши стана на една година. Внукът на бившия премиер Борисов порасна неусетно и не спира да радва цялото семейство. Именно неговият рожден ден се оказа поредният повод всички близки да се съберат на една маса. От дни се говори, че и бабата на рожденика  Стела Георгиева  се е прибрала специално за празника от САЩ. Доказателства за това обаче нямаме на този етап. Тържеството е преминало в семеен и приятелски кръг в къщата в Банкя. Там Бойко-младши живее с майка си, баща си и дядо си. Борисов е бил твърдо против рожденият ден да се организира на публични места, за да не бъде помрачен от нездрав интерес. Но внучето му от сега трябва да свиква какво го чака. Бившият премиер публикува снимки с рожденика и дъщеря си Венета . Към нея добави кратко поздравление към Бойко-младши, на когото пожела да е жив и здрав. Последва вълна от пожелание и възхищение какъв сладур е станал малкият. Определено най-голямо впечатление прави буйната коса, с която може да се похвали още от раждането си. На празник, като на празник! Внукът на Борисов е пременен като един малък господин – с черен панталон, черно елече и бяла ризка. Усмивката не слиза от лицето му, особено когато е в прегръдките на мама. Венета пък се е пременила с нова прическа, разделяйки се с дългата си коса. Двамата с Борисов са заложили на домашното облекло, което говори за тесния кръг присъстващи на празника. Със сигурност не се е минало и без куп подаръци и сладкиши. Рожденикът е дошъл на бял свят под щастлива звезда и мнозина му предричат светло бъдеще. Като астрален близнак на Ванга, Бойко-младши има потенциала да надмине и дядо си по постижение, а той със сигурност ще му бъде най-силната опора по пътя нагоре.